《沁园春·虱辩》
清代·陆震

虱告主人，臣罪当烹，幸缓须臾。恰憎予贪甚，诚然无状，念兹蠢尔，焉用深诛。

造化从来，多钟物害，攫者豺狼射者狐。公真误，总鸱张不问，翻谴区区。

公能为蹠之徒。敢群处、裈中慁起居。奈绣衣云烂，生无而分，锦衾香暖，命不人如。

独类嵇生，性耽懒慢，盥洗都慵发怕梳。还相宥，愿长依敝裤，终惠微躯。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。